|  |  |  |
| --- | --- | --- |
| **Stema%20(100px)** |  | **Prova14** |
| **REPUBLIKA E KOSOVËS****REPUBLIKA KOSOVA****REPUBLIC OF KOSOVO** | **KOMUNA E GJILANIT****OPŠTINA GNJILANE****MUNICIPALITY OF GJILAN****GILAN BELEDIYESI** |
| **KUVENDI I KOMUNËS-GJILAN/SKUPSTINA OPSTINE-GNJILANE**  |

**RREGULLORE (KGJ) NR. 04/2018**

 **PËR**

**MENAXHIMIN E SHTËPISË SË RINISË**

**Janar 2018**

Në mbështetje të dispozitave të nenit 12, paragrafi, 12.2, pika **c)** të Ligjit nr. 03/L – 040, për Vetëqeverisje Lokale (“Gazeta zyrtare e Republikës së Kosovës”, nr. 28/15, qershor 2008) të nenit 38 parafi 1.3 të Statutit të Komunës së Gjilanit 01. nr. 016-126211 dt. 06.11.2014 me ndryshimet dhe plotësimet 01. nr. 016-28448 të datës 22.03.2018 , Kuvendi i Komunës së Gjilanit, në mbledhjen e mbajtur më 31.05.2018, miratoi këtë

**RREGULLORE (KGJ) NR. 04/2018**

**PËR**

 **MENAXHIMIN E SHTËPISË SË RINISË**

**Neni 1**

**Qëllimi**

Rregullorja për Menaxhimin e Shtëpisë së Rinisë ka për qëllim përcaktimin dhe definim

in e pronësisë, menaxhmentit, organizimit të brendshëm, shfrytëzimin, mirëmbajtjen dhe aktiviteteve që zhvillohen në Shtëpinë e Rinisë në Gjilan (këtu e tutje SHRGJ).

**Neni 2**

 **Përkufizimet**

1. Shkurtesat që përdoren në këtë rregullore kanë kuptimin e vetë të cilat shpjegohen në vijim:

* 1. **DKRS – Nënkupton Drejtorinë për Kulturë, Rini dhe Sport** që është pjesë e ekzekutivit të Komunës së Gjilanit dhe është kompetent për organizimin jetës Rinore në Komunën e Gjilanit.
	2. **SiR- Nënkupton sektorin e rinisë në komunë.**
	3. **SHRGJ** – Nënkupton objektin e Shtëpisë së Rinisë ku përfshihet objekti.
	4. **KVRL** – Nënkupton Këshillin e Veprimit Rinor që është organ i përcaktuar me ligj për organizimin e rinisë në nivel lokal dhe për promovimin e aktiviteteve rinore në komunë.
	5. **OJQ** – Nënkupton Organizata Jo Qeveritare të cilat veprojnë në nivel komunal .
	6. **Menaxher i SHRGJ** – është zyrtar i komunës respektivisht s**ektorit të rinisë** i cili për kujdeset për objektin e shtëpisë së rinisë dhe për koordinimin e organizatave dhe individëve që frekuentojnë në këtë objekt.

**Neni 3**

 **Emri dhe Simbolet**

Objekti i rregulluar me këtë rregullore quhet: Shtëpia e Rinisë në Gjilan me shkurtesën SHRGJ.

**Neni 4**

**Fushëveprimi i rregullores**

Kjo rregullore është e vlefshme vetëm për objektin e Shtëpisë së Rinisë në Gjilan, për strukturat administrative të saj dhe për aktivitetet që zhvillohen në të.

**Neni 5**

**Objekti i Shtëpisë së Rinisë**

1. Objekti i SHRGJ është pronë e komunës së Gjilanit dhe komuna e Gjilanit është organi i vetëm kompetent që vendos për të.
2. Objekti i SHRGJ është ndërtesë dy katërshe e cila ndodhet në adresën rr: Skënderbeu, pn.
3. Objekti ka gjithsejtë 5 hapësira të ndara të cilat shërbejnë si zyre pune, ka dy salla që shërbejnë për aktivitete rinore dhe një sallë pune.

**Neni 6**

 **Struktura Organizative**

1. SHRGJ është aset i komunës së Gjilanit dhe është nën administrim të **DKRS**  dhe është pjesë strukturore e sektorit të rinisë.
2. Objekti i SHRGJ -së menaxhohet nga **sektori i rinisë** respektivisht nga Menaxheri i SHRGJ -së.
3. Vendimmarrja për aktivitetet që zhvillohen në SHRGJ rregullohet me rregullore të brendshme dhe me marrëveshje me DKRS.

**Neni 7**

**Anëtarësia**

1. Anëtarë të SHRGJ -së janë individët, organizatat jo qeveritare, grupet formale dhe jo formale rinore, grupet rinore shkollore, organizatat dhe grupet studentore.
2. Çdo anëtar, juridik apo fizik konsiderohet anëtar vetëm kur ka nënshkruar kontratë të bashkëpunimit të përgatitur nga SHRGJ.

**Neni 8**

 **Shfrytëzimi i Objektit**

1. Të drejtën e shfrytëzimit të Shtëpisë së Rinisë e kanë anëtarët e saj dhe të gjithë individët pa dallim gjinie, moshe, etnie, feje, race, orientimi seksual.
2. SHRGJ -në kanë të drejtë ta shfrytëzojnë Organizata Jo Qeveritare (OJQ) që kanë karakter edukativ e që nuk bien ndesh me ligjet në fuqi të Republikës së Kosovës.
3. SHRGJ -në nuk kanë të drejtë ta shfrytëzojnë partitë politike, si dhe organizatat që nxisin urrejtje dhe polarizim fetar.
4. Përparësi në shfrytëzimin e zyrave në SHRGJ do të kenë ato organizata rinore që kanë përfituar projekt vjetor nga ndonjë organizatë apo institucion ndërkombëtar.
5. Kohëzgjatja e qëndrimit në zyrën e SHRGJ duhet të jetë nga 6 deri në 12 muaj, në përputhje me projektin vjetor të propozuar.

**Neni 9**

 **Aktivitetet që zhvillohen në SHRGJ**

1. Në SHRGJ mund të zhvillohen aktivitete të cilat kanë karakter edukativ, promovues, argëtues, sportivë, kulturorë.
2. Në SHRGJ nuk mund të zhvillohen aktivitete që bien ndesh me ligjin dhe rregulloret që mbrojnë të rinjtë nga fenomenet negative.

**Neni 10**

**Rregullimi dhe ndryshimi i hapësirave të SHRGJ**

1. Investimet në SHRGJ bëhen vetëm me miratimin dhe vendimin e kryetarit të Komunës duke u bazuar në rekomandimin e **Sektorit të rinisë.**
2. Ndryshimet e vogla të hapësirave në SHRGJ të cilat nuk dëmtojnë objektin, imazhin apo pasuritë e saj bëhen me pëlqimin e zyrtarit të **Sektorit të rinisë**.

**Neni 11**

**Mirëmbajtja e SHRGJ**

1. Komuna e Gjilanit nëpërmjet **DKRS-së** kujdeset për investimet, mirëmbajtjen fizike dhe për pastërtinë e objektit nëpërmjet menaxherit të SHRGJ -së.
2. KVRL dhe organizatat që e shfrytëzojnë këtë objekt për aktivitetet e tyre janë përgjegjës për mirëmbajtje të rendit dhe rregullit sipas Rendit Shtëpiak.
3. Menaxheri i SHRGJ -së ngarkon me përgjegjësi të gjithë shfrytëzuesit e SHRGJ -së me anë të një marrëveshje të mirëkuptimit.

**Neni 12**

**Financat**

1. SHRGJ inkason të hyra nga dhënia me në shfrytëzim ad hoc sipas të hapësirave të veta për palët e interesuara.
2. Shfrytëzimi i hapësirave të SHRGJ-së do të bëhet sipas tarifave të përcaktuara me Rregulloren për Taksa, Ngarkesa dhe Gjoba Komunale.
3. Mjetet e inkasuara arkëtohen në zyrën e financave pranë **DKRS**-së në pajtim me ligjin për financat publike.
4. **DISPOZITAT KALIMTARE DHE PËRFUNDIMTARE**

**Neni 13**

Çdodispozitë e kësaj rregulloreje që bie ndesh me ligjet në fuqi epërsi do të kenë dispozitat ligjore.

**Neni 14**

Kjo rregullore hynë në fuqi shtatë (7) ditë pas publikimit në web faqen e Komunës.

**Kuvendi i Komunës së Gjilanit**

|  |  |
| --- | --- |
| **01.Nr.\_\_016-53187****Gjilan, më 31.05.2018**  | **Kryesuesja e Kuvendit \_\_\_\_\_\_\_\_\_\_\_\_\_\_\_\_\_\_\_\_****Shpresa Kurteshi - Emini** |